**שימוש חוזר**

**⏴ במבט חדש לכיתה ב**

**היקף יחידת הלימוד:** שיעור

**עמודים:** 91 - 92

# מטרות

* התלמידים יסבירו את החשיבות של שימוש חוזר במוצרים להקטנת כמות האשפה שמצטברת הסביבה.
* התלמידים יעלו רעיונות לשימוש חוזר במוצרים.

**הערכות לשיעור**

* מומלץ לקרוא ב[קישור הבא](https://mabat.tau.ac.il/%d7%a1%d7%91%d7%99%d7%91%d7%95%d7%aa-%d7%9c%d7%9e%d7%99%d7%93%d7%94/%d7%9b%d7%99%d7%aa%d7%94-%d7%91/%d7%93%d7%91%d7%a8%d7%99-%d7%a8%d7%a7%d7%a2-%d7%9b%d7%99%d7%aa%d7%94-%d7%91/%d7%a8%d7%a7%d7%a2-%d7%9e%d7%93%d7%a2%d7%99-%d7%97%d7%95%d7%9e%d7%a8%d7%99%d7%9d-%d7%a1%d7%91%d7%99%d7%91/) את **הרקע התיאורטי המדעי** לנושאים שבפרק הרביעי.  
  שימו לב! הרקע התיאורטי מדעי שמופיע באתר במבט חדש נועד לסייע לביסוס ולהעמקת הידע המדעי והטכנולוגי של המורים בלבד.
* מומלץ לקרוא את **ההבהרות מתודיות כלליות** המתייחסות לנושאי הלימוד במדריך למורה,  
  עמודים 46 - 47.
* מומלץ לקרוא את **ההבהרות מתודיות** המתייחסות לנושאי הלימוד במדריך למורה, עמודים 63 - 64.

# מהלך השיעור (ראו בעמודים הבאים).

# מהלך השיעור: שימוש חוזר

| **מרכיבי מעגל הלמידה** | **פעילויות** |
| --- | --- |
| פתיחה | בשיעור זה נעסוק בפתרון שני- שימוש חוזר כפתרון שנועד לצמצם את כמות האשפה ואת ההשפעות הסביבתיות שלה.  פלסטיק הוא אחד המזהמים הבעייתיים ביותר בסביבה והוא מתכלה בקצב איטי מאוד., ולכן חשוב לדון בשימוש בכלי פלסטיק רב פעמיים במקום בפלסטיק חד פעמי שזורקים לאשפה לאחר שימוש אחד.  קוראים את קטע הפתיחה **שימוש חוזר**, עמוד 91 ושואלים:   * אילו כלים הציעה לסבתא להביא לפיקניק? (כלים חד פעמיים) * אילו כלים הציע אבא להביא לפיקניק? (כלים רב פעמיים) * מדוע כלים רב פעמיים עדיפים על כלים חד פעמיים? (אפשר להשתמש הרבה פעמים ולא להגדיל את נפח האשפה) * מה אתם חושבים אילו כלים עדיפים לשימוש? * למה הכוונה שימוש חוזר? (שימוש במוצר לאותה המטרה או למטרות שונות) * הביאו דוגמאות לשימוש חוזר. (בקבוקים, צעצועים, נייר, רהיטים)   פתיחה זו נועדה לעורר עניין ולהעלות למודעות את הידע הקודם של התלמידים בנושא פתרונות שנועדו להקטין את כמויות האשפה ואת ההשפעות הסביבתיות שלה ובשיעור זה מתמקדים בשימוש חוזר. |
| התנסות | * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (למנויים), לספר הדיגיטלי לפעילות **שימוש חוזר,** עמוד 91. פעילות זו היא גרסה דיגיטלית של הפעילות בספר בגרסת נייר.   עונים על שאלה 1 במשימה **שימוש** **חוזר**, עמודים 91 - 92.  במשימה בודקים התלמידים את מידת הסכמתם לפעולות של שימוש חוזר במוצרים באמצעות דוגמאות מעולמם. |
| המשגה | מסכמים במליאת הכיתה: שימוש חוזר אנו עושים במוצרים לאותה מטרה, למטרה דומה או למטרה אחרת, במקום להשליך אותם לאשפה. לדוגמה: שימוש בסוללות נטענות כדי להשתמש בהן שוב ושוב, שימוש בצעצועים משומשים, שימוש באריזות מתנה, שימוש בבקבוקי מים, שימוש בכלי פלסטיק רב פעמיים, שימוש בבדים לשימושים נוספים. |
| יישום | * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (למנויים), לספר הדיגיטלי לפעילות **רעיונות לשימוש חוזר,** עמוד 92. פעילות זו היא גרסה דיגיטלית של הפעילות בספר בגרסת נייר.   עונים על שאלות 2 ו 3 של המשימה **שימוש חוזר,** עמוד 92.  אפשר לבקש מהתלמידים להביא לבית הספר צעצועים מקולקלים ולתקן אותם, או לפרק אותם ולהכין מהם מוצר אחר. מומלץ להיעזר במורים נוספים ובהורים.  אפשר לבקש מהתלמידים להביא אריזות ריקות (מנייר, מקרטון ומפלסטיק), ובעזרת חומרי יצירה, דבק ומספריים ליצור עבודות בקבוצה. משימה זו כרוכה גם בתכנון ובעבודת צוות.  חשוב להגיע להסכם בכתה לאוכל ארוחת עשר בכלים רב פעמיים ולא חד פעמיים. |
| סיכוםורפלקציה | מהו ההבדל בין מחזור לשימוש חוזר? (חשוב לחדד את ההבחנה בין שימוש חוזר במוצר, כמו שימוש חוזר בשקיות נייר, לבין שימוש חוזר בחומר כדי לייצור מוצר חדש שזהו מחזור, כמו ייצור קרטון מניירות עיתון שנגרסו).  כתבו דוגמה למחזור ודוגמה לשימוש חוזר.  דבר חשוב שלמדתי בשיעור? |